สวัสดีค่ะ ไม่ได้เขียนรีวิวนานมากกลิ่นเน่าบูดๆของรีวิวค้างหึ่งออกมา้ลย วันนี้ได้ลองแวะมาที่ร้านที่สุดแสนจะน่าเดินเลี้ยวเข้าไปอย่างยวดยิ่งสำหรับสาวๆ (ย้ำว่าสาวๆ) เพราะร้านตกแต่งได้น่ารัก แบบผู้ดีจิ้จ้ะสาวจ๋ามากค่ะ 

ได้ยินคนมาที่ร้านนี้หลายคนแล้วก็อยากลองชิมดูบ้างค่ะ อาจจะเพราะส่วนตัวชอบการตกแต่งที่ดูดี ผสมกับกลิ่นหอมๆของชา ก็ดึงดูดลากให้เข้าไปได้ง่ายจริงๆ ที่นี่ตกแต่งด้วยไม้น้ำตาลเข้ม เกือบจะดำ ตัดกับสีชมพูม่วงๆช็อกกิ้งพิ้งค์เข้ากันได้ดีมากมาย รวมถึงยังนำเอาไม้เลื้อยประดับตกแต่งด้วยดอกไม้เล็กๆ ทำให้ความรู้สึกเหมือนนั่งอยู่ในบ้านเรือนกระจกในสวนที่ออกแบบมาให้เฉพาะสาวๆ 


ที่นี่มีชาให้สั่งหลากหลายมากค่ะ เมนูที่รัตสั่งจะเป็นเมนู 2 อย่าง คือ ชาเวียงจุมออมใส่นม (120 บาท) และ แอ๊บเปิ้ลพรุนฟิโล่ 180 บาท) 

Apple Prune Fillo 
รสชาดหวานตัดเปรี้ยว ราดด้วยซอสพรุนน้ำผึ้ง จานนี้รสชดดีค่ะ รสชาดค่อนไปทางหวานซะมาก ถ้าแอ๊บเปิ้ลนุ่มกว่านี้น่าจะดีค่ะ แป้งที่ห่อมารสชาดดีมาก เข้าปากแล้วนุ่มๆดีค่ะ เสริพพร้อมกับไอศครีมวนิลา 

ชานม 
ชานี่กลิ่นหอมยั่วยวนเซ็กซี่สุดๆ ผสมกับกลิ่นอบเชย (ชินนามอน) ยิ่งทานแล้วยิ่งชอบค่ะชาหอมมากไม่ใช่รสชาดแบบชาฝรั่งใครอยากทานก็ลองมาทานได้ค่ะ

ที่นี่ถ้าอยากเรียกพนักงานก็สั่นกระดิ่งเอาค่ะน่ารักจังเลย ไม่มีปลั๊กให้นั่งทำงาน มีเซ็ตสำหรับ 2 คน และสำหรับ 1 คนสามารถสั่งมาลองทานได้ค่ะ